Moord-beskuldigde gesoekDie polisie in Oos-Kaap is op soek na ŉ man wat van moord en gewapende roof aangekla word en wat gevlug het nadat hy op borgtog vrygelaat is. Brig. Marina Mills, woordvoerder van die polisie, sê Zimasa Diniso (30), ook bekend as Camel, het verdwyn nadat hy op borg vrygelaat is. Mills sê die Elliotdale-landdroshof het op 14 Junie ŉ lasbrief vir sy inhegtenisname uitgereik. Mills sê Diniso, wat hom glo in Mthatha of Mqanduli bevind, is gewapen en gevaarlik. Hy word gesoek in verband met verskeie misdade in Mthatha en Oos-Londen.